ΓΡΑΠΤΗ ΕΡΩΤΗΣΗ E-2554/01

υποβολή: Salvador Garriga Polledo (PPE-DE) προς την Επιτροπή

(19 Σεπτεμβρίου 2001)

Θέμα: Παραίτηση της ΕΕ από την επιβολή κύρωσης κατά των Ηνωμένων Πολιτειών στην περίπτωση του Foreign Sales Corporation

Για δεύτερη φορά, σε λιγότερο από δύο χρόνια, ο Παγκόσμιος Οργανισμός Εμπορίου απεφάνθηπέρ των ευρωπαϊκών επιχειρημάτων κατά του προγράμματος προϋπολογισμού πολλών εκατομμυρίων FSC (Foreign Sales Corporation).

Ο ΠΟΕ θεωρεί αυτό το καθεστώς ασυμβίβαστο με τις προδιαγραφές του και απαιτεί επανόρθωση από την Ουάσιγκτον.

Δεδομένου ότι η ΕΕ είχε κάποτε απειλήσει ότι θα απαιτήσει πρόστιμο 4 τουλάχιστον δισεκατομμυρίων δολαρίων σε περίπτωση που τη δικαίωνε ο ΠΟΕ, σκέπτεται η Ευρωπαϊκή Επιτροπή να απαιτήσει αυτό το ποσόν, να μειώσει το ύψος της ή, απλώς, να μην το απαιτήσει, καταλήγοντας σε συμφωνία που θα ικανοποιεί και τις δύο πλευρές·

Απάντηση του κ. Lamy εξ ονόματος της Επιτροπής

(5 Νοεμβρίου 2001)

Τον Οκτώβριο 1999, ένα πάνελ του Παγκόσμιου Οργανισμού Εμπορίου (ΠΟΕ) απεφάνθη ότι η φορολογική μεταχείριση των ΗΠΑ στην περίπτωση των Foreign Sales Corporations (FSC) είναι ασυμβίβαστη με τις διατάξεις του ΠΟΕ. Τον Φεβρουάριο 2000, το όργανο εκδίκασης ενστάσεων του ΠΟΕ επιβεβαίωσε την απόφαση του πάνελ.

Το Σεπτέμβριο 2000, η Κοινότητα και οι Ηνωμένες Πολιτείες της Αμερικής (ΗΠΑ) κατέληξαν σε συμφωνία διακανονιστικών ρυθμίσεων για τον χειρισμό του θέματος αυτού.

Η εν λόγω συμφωνία προέβλεπε τα ακόλουθα:

- Η Κοινότητα θα ξεκινήσει επείγουσα διαδικασία διεκπεραίωσης από πάνελ του ΠΟΕ, στην οποία θα περιλαμβάνεται ενδεχομένως προσφυγή στα όργανα εκδίκασης ενστάσεων του ΠΟΕ, για την εξέταση της συμβατότητας της εναλλακτικής νομοθεσίας FSC.

- Η Κοινότητα θα ζητήσει επίσης την άδεια από το όργανο επίλυσης διαφορών του ΠΟΕ, να θεσπίσει αντίμετραπό τη μορφή της αναστολής παραχωρήσεων στις ΗΠΑ, κοινοποιώντας τον αριθμό των αντιμέτρων και τον προκαταρκτικό κατάλογο των προϊόντων των ΗΠΑ τα ποία θαπόκεινται σε κυρώσεις. Σε περίπτωση που οι ΗΠΑ αμφισβητήσουν το επίπεδο των αντιμέτρων που ζητά η Κοινότητα, το θέμα θαποβληθεί για διαιτησία του ΠΟΕ. Ωστόσο, η διαδικασία διαιτησίας θα ανασταλεί έως ότου τελειώσει η επείγουσα διαδικασία διεκπεραίωσης του πάνελ του ΠΟΕ.

- Η Κοινότητα δεν θα επιβάλει κυρώσεις κατά των ΗΠΑ, παρά μόνο σε περίπτωση που ο ΠΟΕ καταδικάσει την εναλλακτική νομοθεσία FSC.

Στις 17 Νοεμβρίου 2000, η Κοινότηταπέβαλε στον ΠΟΕ τόσο αίτηση για αναστολή παραχωρήσεων όσο και αίτηση για διαβουλεύσεις, ως πρώτο βήμα της επείγουσας διαδικασίας διεκπεραίωσης του πάνελ. Το πάνελ αυτό εξέδωσε στις 20 Αυγούστου 2001, καταδικαστική απόφαση σχετικά με την εναλλακτική νομοθεσία FSC. Στις 15 Οκτωβρίου 2001, οι ΗΠΑ προσέφυγαν στη διαιτησία του οργάνου εκδίκασης ενστάσεων του ΠΟΕ. Το όργανο αυτό αναμένεται να αποφασίσει εντός 90 ημερών από την κατάθεση της προσφυγής.

Στο τέλος της επείγουσας διαδικασίας διεκπεραίωσης, η διαιτητική διαδικασία σχετικά με την εξέταση της καταλληλότητας του επιπέδου των αντιμέτρων που ζήτησε η Κοινότητα θα κινηθεί και πάλι αυτομάτως. Συνεπώς, αρμόδιοι για τον καθορισμό του επιπέδου των αντιμέτρων που η ΕΚ είναι σε θέση να επιβάλλει τελικά στις ΗΠΑ, είναι τα όργανα διαιτησίας του ΠΟΕ. Το επίπεδο των εν λόγω αντιμέτρων δεν μπορεί ναπερβαίνει το ποσό που ζήτησε αρχικά η Κοινότητα, δηλαδή 4 δισεκατ. $.

Με τα παραπάνω δεδομένα, διαφαίνεται καθαρά ότι η Επιτροπή δεν παραιτήθηκε από κανένα δικαίωμά της προς όφελος του ΠΟΕ. Όπως διατυπώθηκε παραπάνω, το όργανο εκδίκασης ενστάσεων του ΠΟΕ θα εξετάσει την απόφαση του πάνελ και, σε περίπτωση που η απόφαση επιβεβαιωθεί, το τελικό επίπεδο των αντιμέτρων τα οποία η Κοινότητα θα έχει το δικαίωμα να επιβάλει θα καθοριστούν από τα όργανα διαιτησίας. Ωστόσο, η Επιτροπή ελπίζει πάντα ότι οι ΗΠΑ θα σεβαστούν τις αποφάσεις του ΠΟΕ.